Diari Oficial de la Generalitat Valenciana


Sumari del DOGV 9567, del 03-04-2023 (2023/3470)

RESOLUCIÓ de 29 de març de 2023, del director general de LABORA Servei Valencià d'Ocupació i Formació, per la qual es modifica la Resolució de 27 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions públiques a càrrec de l'exercici pressupostari 2022, per a l'execució del programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9567

Data del DOGV
:   03-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3470


Data del document
:   29-03-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 29 de març de 2023, del director general de LABORA Servei Valencià d'Ocupació i Formació, per la qual es modifica la Resolució de 27 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions públiques a càrrec de l'exercici pressupostari 2022, per a l'execució del programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència. [2023/3470]  
En data 29 de desembre de 2021 es va publicar en el DOGV la Resolució de 27 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions públiques a càrrec de l'exercici pressupostari 2022, per a l'execució del programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència, i en el punt quinzé s'estableix que els cursos s'hauran de finalitzar, amb caràcter general, abans del 30 d'abril de 2023.  
En data 29 de juliol de 2022, es va publicar en el DOGV la Resolució de 26 de juliol de 2022, de la Direcció General de LABORA Servei Valencià d'Ocupació i Formació, per la qual es declara inhàbil el mes d'agost de 2022, a efectes exclusivament del còmput del termini de dos mesos per a l'inici dels cursos des de la notificació de la Resolució que es recullen en el punt quinzé de la Resolució de 27 de desembre de 2021.  
Atés que, com que s'ha declarat el mes d'agost inhàbil a l'efecte del còmput del termini per a l'inici dels cursos, s'ha retardat l'inici de les accions formatives i atés que el termini de finalització de les accions establit en la convocatòria no s'ha modificat, les entitats es troben amb dificultats per a poder executar i acabar les accions en els terminis establits, per la qual cosa es considera necessari modificar el termini de finalització d'aquestes per a facilitar el compliment de la formació programada.  
D'acord amb el que s'ha exposat, i fent ús de la facultat que confereix a aquesta Direcció General l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc:  
Modificar el termini de finalització de les accions formatives assenyalat en el punt quinzé de la Resolució de 27 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions públiques a càrrec de l'exercici pressupostari 2022, per a l'execució del programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència, que queda redactat com segueix:  
  
«Quinzé. Termini d'inici i finalització de les accions formatives  
Els cursos hauran d'iniciar-se en el termini de dos mesos des de la data de notificació de la resolució, llevat que per estar impartint formació les aules no es troben disponibles i en aquest cas aquest termini es comptarà a partir del moment en què finalitzen les accions formatives esmentades, data que haurà de ser comunicada al personal tècnic de formació. Sense perjudici de l'anterior, els cursos s'hauran d'iniciar, en tot cas, abans del 31 de desembre de 2022 i finalitzar, amb caràcter general, abans del 30 de juny de 2023.»  
  
Aquesta resolució entrarà en vigor el dia de la publicació en el Diari Oficial de la Generalitat Valenciana.  
  
Contra aquest acte, que esgota la via administrativa, podrà interposar-se un recurs potestatiu de reposició davant aquest mateix òrgan en el termini d'un mes a partir de l'endemà de la publicació d'aquesta resolució, d'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre recurs que s'estime pertinent.  
  
  
València, 29 de març de 2023.- El director general de LABORA Servei Valencià d'Ocupació i Formació: Enric Nomdedéu y Biosca.